निम्स र युनिक बास्केटबल च्याम्पियन
निम्स र युनिक नेपाल एकेडेमी भक्तपुरले आठौं रेडियन्ट कप अन्तरस्कुल बास्केटबल प्रतियोगिताको उपाधि जितेका छन् । निम्सले सिनियर ब्वाइज र गर्ल्स  दुवैको उपाधि रक्षा गर्दा युनिक जुनियर ब्वाइजमा च्याम्पियन बन्यो ।
काठमाडौँ — निम्स र युनिक नेपाल एकेडेमी भक्तपुरले आठौं रेडियन्ट कप अन्तरस्कुल बास्केटबल प्रतियोगिताको उपाधि जितेका छन् । निम्सले सिनियर ब्वाइज र गर्ल्स  दुवैको उपाधि रक्षा गर्दा युनिक जुनियर ब्वाइजमा च्याम्पियन बन्यो ।आयोजक रेडियन्ट पब्लिक स्कुलको कोर्टमा सिनियर ब्वाइज फाइनलमा डिफेन्डिङ च्यामिपयन निम्सले जेनिथलाई ४७–३६ स्कोरले हरायो । निम्सका सरोज सोती मगर र आयुशले ११–११ स्कोर जोडे ।गर्ल्सको फाइनलमा पनि निम्सले संस्कृतिलाई २०–११ ले हराएर उपाधि जोगायो । निम्सकी टिना लिम्बुले ८ स्कोर गरिन् ।जुनियर ब्वाइज फाइनलमा युनिकले ग्रिनफिल्डलाई २१–१७ ले हराउँदा युनिकका सजित रिमालले ७ स्कोर जोडे ।फाइनलका सर्वाधिक स्कोरकर्तात्रय सागर, टिना र सजित आ–आफ्नो विधामा मोस्ट भ्यालुएबल प्लेयर घोषित भए । सिनियर ब्वाइजमा विस्डम, गर्ल्स मा जेसिस र जुनियरमा सिर्जना ज्ञानसागरले फेयर प्ले ट्रफी जिते ।विजेतालाई केन्द्रीय प्याब्सनका अध्यक्ष डिके ढुंगाना र उपाध्यक्ष गोपाल आचार्य, आयोजक रेडियन्ट पब्लिकका प्रिन्सिपल सूर्यबहादुर केसी, को–ओर्डिनेटर दिलीप कार्कीलगायतले पुरस्कृत गरे । 